recursal/SuperWikiNEXT-32B huggingface dataset:
**நாகம்** நஞ்சுள்ள பாம்பு ஆகும். இது நாஜா என்ற வகையில் எலாப்பிடே என்ற குடும்பத்தைச் சேர்ந்தது. நாகப்பாம்புகள் பொதுவாக ஆசியா, ஆப்பிரிக்கா ஆகிய கண்டங்களில் வெப்பமண்டல, பாலைவனப் பகுதிகளில் வாழ்கின்றன. இந்தியாவில் இதை நல்ல பாம்பு என்று அழைக்கின்றனர். இந்தியாவின் பெரும் நான்கு நச்சுடைய பாம்புகளில் இதுவும் ஒன்று.

 சங்க இலக்கியங்களில் நாகம்
--------------------------

* படமெடுத்தாடும் நாகத்தை இடி தாக்கும் நாகம்
* நாகம் தன் நஞ்சைக் கக்கும். அது இறுகி மணியாக மாறும்.
* முப்புரம் எரிக்கும்போது சிவபெருமானுக்கு மலை வில்லாகவும், நாகம் நாணாகவும் பயன்படுத்தப்பட்டது என்பது ஒரு புராணக் கதை.
* ஐந்து தலை கொண்ட நாகம் என்பதும் ஒருவகைக் கற்பனை.

உடலமைப்பு
---------

நாகப்பாம்புகளின் உடலில் காணப்படும் சிறப்பான உறுப்பு தலையில் இருக்கும் ஒரு விரியக் கூடிய தசை ஆகும். இவை தாக்கும் போதோ, தற்காப்புக்காகவோ அவற்றை விரிக்கும். இது எதிரியை அச்சுறுத்தவே ஆகும். இதனை படம் எடுத்தல் என்பர். இப்பாம்புகள் மஞ்சள் கலந்த வெள்ளை, கரும்பழுப்பு மற்றும் வெளிர்சாம்பல் நிறங்களில் இருக்கின்றன. இதன் நிற அமைப்பின் காரணமாக அது தான் வாழும் தரையில் புற்களுக்கு இடையே அரிதாகவே கண்ணுக்குத் தெரிகிறது. ஒருவகை நாகப் பாம்பின் படத்தில் மூக்குக் கண்ணாடி போன்ற குறி ஒன்றுள்ளது. இதனால் கண்ணாடிப் பாம்பு என்றும் அழைக்கப்படுகிறது.

நச்சுச் சுரப்பி
---------------

நச்சுப் பாம்புகளைப் போலவே இப்பாம்பின் தலையில் இரண்டு நச்சுச் சுரப்பிகள் மேல்தாடையில் உள்ள இரண்டு பெரிய பற்களுடன் இணைக்கப்பட்டிருக்கின்றன. இப்பாம்பு இதன் பற்களால் கடிக்கும் பொழுது அவற்றின் வெளிப்புறம் அமைந்த துளை வழியாக நச்சு கடிபட்ட உயிரினத்தின் இரத்தத்துடன் கலக்கிறது. இப்பாம்பிற்கு நச்சுப்பல் உடைந்து போனால் கூட அந்த இடத்தில் புதிய நச்சுப் பல் முளைத்து விடுகிறது.

நச்சுத் துளிகள்
---------------

இப்பாம்பு கடிக்கும் பொழுது இதனிடமிருந்து வெளியேறும் நச்சுத்துளியின் அளவு 4 முதல் 6 துளிகள் அளவாக உள்ளது. இவை பிடிபட்ட உயிரினத்தைக் கொல்வதற்கு போதுமானதாக உள்ளது. மயில், சிங்காரக் கோழிகள் போன்றவற்றிற்கு இந்த நச்சு எவ்விதப் பாதிப்பையும் ஏற்படுத்துவதில்லை. இப்பாம்பு கடித்தால் மனிதனுக்கு இறப்பு நேரிடும். இப்பாம்பின் நச்சு மனிதனின் நரம்பு மண்டலத்தைப் பாதிப்பை ஏற்படுத்துகிறது. கடிபட்டவனுக்குப் பெருங்களைப்பும், அடக்க முடியாத தூக்கமும் ஏற்படுகின்றன. பின்பு மூச்சடைக்கிறது. தலை சுற்றுதல், வாந்தி எடுத்தல், உடல் குளிர்தல், இருதயச் செயல்பாடு குறைதல் போன்றவை ஏற்பட்டு மனிதன் இறக்கிறான். நாகப்பாம்பு கடித்தால் நச்சு இரத்தத்தில் கலந்து விடாது தடுப்பதற்குத் தகுந்த நடவடிக்கை எடுக்கப்பட வேண்டும்.

வாழ்விடம்
---------

இப்பாம்பு கற்களுக்கு அடியில், இடிபாடுகளுக்கிடையில் வாழக்கூடிய தன்மையுடையது. சில சமயம் வீட்டுக்குள்ளும் புகுந்து விடும்.

உணவு
----

இப்பாம்புகள் பிற பாம்புகளைப் போல் தனது அசைந்தியங்கும் தாடைகளின் உதவியுடன் இரையை முழுதாக விழுங்கும். இவை பல்லி, சிறு பாம்புகள், பறவைகள் மற்றும் சிறு பாலூட்டி வகைகளை உணவாக உட்கொள்கின்றன.

ஊடகங்கள்
--------

* நாகப்பாம்புநாகப்பாம்பு
* கருநாகம்கருநாகம்
* சிவன் கழுத்தில் நாகம்சிவன் கழுத்தில் நாகம்
* ஐந்து தலை நாகம்ஐந்து தலை நாகம்
* நாக தோசம் நீங்க நாக பிரதிஷ்டைநாக தோசம் நீங்க நாக பிரதிஷ்டை

மேலும் பார்க்க
--------------

* இராச நாகம்

அடிக்குறிப்பு
-------------

1. ↑  நாகத்து அணங்குடை அருந்தலை உடறி ... நல்லேறு (இடி) திரிதரும் - நற்றிணை 37.
2. ↑  திருமணி உமிழ்ந்த நாகம் - அகம் 138-17.
3. ↑  நாகம் நாணா மலை வில்லாக – பரிபாடல் 5-24
4. ↑  ஐந்தலை சுமந்த வேக வெந்திறல் நாகம் – புறம் 37-2
**பி. கிருஸ்ணன்** (பிறப்பு: 1932), மலேசியாவின் ஜாகூர் மாநிலத்தைப் பிறப்பிடமாகக் கொண்ட இவர் தனது ஆரம்பக் கல்வியை ஜாகூர் பாருவிலும், உயர்கல்வியை சிங்கப்பூரிலும் கற்று சீனியர் கேம்ப்ரிஜ் சான்றிதழைப் பெற்றார். சிங்கப்பூரில் முதல் கவிதை விழாவை வானொலியில் நடத்தியதுடன், கலாசார அமைச்சு, சமூக நல அமைச்சு, வானொலி, சமூக அமைப்புகள் போன்றவை நடத்திய பல போட்டிகளுக்கு நடுவராகவும் இருந்துள்ளார்.

பதவி
----

சிங்கப்பூர் தமிழ் எழுத்தாளர் கழக நிறுவனர்களுள் ஒருவரான இவர் துணைச் செயலாளராகப் பதவி வகித்தார்.

இலக்கியப் பணி
-------------

1952ல் எழுதத் தொடங்கிய இவர் புதுமைதாசன் எனும் புனைப்பெயரில் சிறுகதை, நாடகம், கட்டுரை, ஒலிச்சித்திரம் எனப் பல்துறைகளிலும் எழுதியுள்ளார். இவரது முதல் படைப்பாகிய ‘சாந்தி’ எனும் சிறுகதை தமிழ் முரசு நாளிதழில் வெளிவந்தது. இதுவரை இவர் 500க்கும் மேற்பட்ட படைப்புகளை எழுதியுள்ளதுடன் வானொலிக்காக சுமார் 40 சிறுகதைகளையும், வானொலி மற்றும் தொலைக்காட்சி, மேடை ஆகியவற்றிற்கு 360 நாடகங்களையும் எழுதியுள்ளார்.

எழுதியுள்ள நூல்கள்
------------------

* இலக்கியக் காட்சிகள்
* புதுமைதாசன் கதைகள்
* மெக்பத்
* அடுக்கு வீட்டு அண்ணாசாமி

பெற்ற விருதுகளும் கௌரவங்களும்
-----------------------------

* தமிழ் முரசு. தமிழ் மாருதம் போன்ற இலக்கிய இதழ்களின் பாராட்டு
* புதுமைதாசன் எனும் நூலுக்கான பாராட்டுச் சான்றிதழ்
* தமிழவேள் விருது

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**பெரியாளூர்** (*Periyalur*) என்பது இந்தியாவின் தமிழ்நாடு மாநிலத்தில் உள்ள புதுக்கோட்டை மாவட்டம், அறந்தாங்கி வருவாய் மாவட்டத்தைச் சேர்ந்த ஒரு பெரியாளூர் ஊராட்சிக்குட்பட்டதொரு சிற்றூராகும். இது அறந்தாங்கி தலைமை இடத்திலிருந்து 15 கி.மீ தொலைவில் பட்டுக்கோட்டை செல்லும் சாலையில் அமைந்துள்ளது

புள்ளிவிபரங்கள்
---------------

2001 ஆம் ஆண்டு மக்கள்தொகைக் கணக்கெடுப்பின்படி பெரியாளூரின் மொத்த மக்கள்தொகை 1937. அதில் ஆண்கள் 1011 பெண்கள் 926 என கணக்கிடப்பட்டுள்ளது. மொத்த மக்கள்தொகையில் 1283 பேர் எழுத்தறிவு உள்ளவர்களாக கணக்கிடப்பட்டுள்ளனர்.

கல்வி
-----

அரசினர் உயர்நிலைப் பள்ளி
அறந்தாங்கி தாலுகாவில், பெரியாளூர், கல்வியில் வளர்ந்த கிராமமாகும். கிராமத்தில் 90% மக்கள் கல்வியறிவு பெற்றுள்ளனர். 30% பெரியாளூர் மாணவர்கள் பொறியியல் படிப்பு படிக்கின்றனர். இங்கு 10 ஆம் வகுப்பு வரை உள்ள அரசு உயர்நிலைப் பள்ளி உள்ளது.

கோவில்கள்
---------

ஸ்ரீ விநாயகர் கோவில்
ஸ்ரீ காளியம்மன் கோவில், ஸ்ரீ முத்துமாரியம்மன் கோவில், ஸ்ரீ விநாயகர் கோவில், ஸ்ரீ முத்துலிங்க அய்யனார் சுவாமி கோவில், ஸ்ரீ கரும்பர் சுவாமி கோவில், ஸ்ரீ வீரபத்திரர் சுவாமி கோவில், ஸ்ரீ அய்யனார் சுவாமி கோவில் மற்றும் ஸ்ரீ குலவதி அம்மன் கோவில் முதலிய கோவில்கள் இங்குள்ளன. ஒவ்வொரு வருடமும், சித்திரை மாதத்தில் தேரோட்டம் நடைபெறுகிறது.

போக்குவரத்து
------------

பேருந்து வசதிகள் உள்ளன. அறந்தாங்கியில் இருந்து கீரமங்கலம் வழியாக பட்டுக்கோட்டை செல்லும் வழித்தடத்தில் பெரியாளூர் உள்ளது.

மேற்கோள்கள்
-----------

1. ↑  "தமிழக ஊராட்சிகளின் பட்டியல்" (PDF). *tnrd.gov.in*. தமிழ்நாடு ஊரக வளர்ச்சி மற்றும் ஊராட்சித்துறை. நவம்பர் 3, 2015 அன்று பார்க்கப்பட்டது.
2. ↑  "தமிழக சிற்றூர்களின் பட்டியல்" (PDF). *tnrd.gov.in*. தமிழ்நாடு ஊரக வளர்ச்சி மற்றும் ஊராட்சித்துறை. நவம்பர் 3, 2015 அன்று பார்க்கப்பட்டது.
**பி. கே. ஸ்ரீனிவாசன்** (P. K. Srinivasan) (நவம்பர் 4, 1924 - ஜூன் 20, 2005) இந்தியாவில் நன்கு அறியப்பட்ட கணித ஆசிரியர் ஆவார். சென்னையில் உள்ள முத்தியால்பேட்டை உயர்நிலைப் பள்ளியில் தான் ஓய்வு பெறும் வரை கணிதம் கற்றுக்கொடுத்தார். கணிதக் கல்விக்கான அவரது தனித்த அர்ப்பணிப்பு அவரை அமெரிக்காவில் ஓராண்டும், பின்னர் நைஜீரியாவில் ஆறு ஆண்டுகளும் பணிபுரிய வாய்ப்பளித்தது. இந்திய கணிதவியலாளரான ராமானுஜன் பற்றிய விழிப்புணர்வை உருவாக்கி, கணிதம் கற்பிப்பதற்கான தனது அர்ப்பணிப்புக்காக அவர் இந்தியாவில் அறியப்பட்டவர். ஆங்கில, தெலுங்கு மற்றும் தமிழ் மொழிகளில் பல நூல்கள் எழுதியுள்ளார். இந்நூல்களில், புதுமையான மற்றும் சுவாரசியமான வழிகளில் குழந்தைகளுக்கு கணிதத்தை அறிமுகப்படுத்தினார். சென்னையில், இந்திய பத்திரிகையான தி ஹிந்து பத்திரிகையின் புத்தக விமர்சனக் கட்டுரைகளில், கணிதப் புத்தகங்களின் முக்கிய மதிப்பீட்டாளராகவும் இருந்தார். மேலும், இவர் இராமானுஜன் அருங்காட்சியகம் மற்றும் கணிதக் கல்வி மையத்தின் நிறுவனரும், அருங்காட்சியகக் காப்பாளர் மற்றும் இயக்குநராகவும் இருந்தார்.

மேற்கோள்கள்
-----------



1. ↑  Reporter, Staff (2018-08-12). "Celebrating an innovative maths teacher". *The Hindu* (ஆங்கிலம்). 2020-04-24 அன்று பார்க்கப்பட்டது.
2. ↑  Ramanujan Museum & Math Education Centre
**ஐக்கிய பாசோக்மோமோகான் கடாசான் மூருட் அமைப்பு** *(United Pasokmomogun Kadazandusun Murut Organisation)*, (மலாய்: *Pertubuhan Pasokmomogun KadazandusunMurut Bersatu*), என்பது கிழக்கு மலேசியா, சபாவைச் சேர்ந்த கடாசான், டூசுன், மூருட் இன மக்களையும் தீபகற்ப மலேசியாவில் பூர்வீக மக்களையும் பிரதிநிதிக்கும் ஓர் அரசியல் கட்சியாகும்.

*யுப்கோ* என்று அழைக்கப்படும் இந்தக் கட்சி டான் ஸ்ரீ பெர்னர்ட் டொம்போக் என்பவரால், 1964 இல் தோற்றுவிக்கப்பட்டது. சபாவில் வாழும் கடாசான், டூசுன், மூருட் இன மக்களின் உரிமைகளுக்காகவும், அவர்களின் மேம்பாட்டிற்காகவும் அந்தக் கட்சி அமைக்கப்பட்டது.

அண்மைய காலங்களில் இக்கட்சி தீபகற்ப மலேசியாவிலும் கிளைகளைத் திறந்துள்ளது. பாரிசான் நேசனல் கூட்டணியின் உறுப்புக் கட்சியாக இருக்கும் இந்தக் கட்சிக்கு, மலேசிய நாடாளுமன்றத்தில் நான்கு இடங்கள் உள்ளன.

வரலாறு
------

மேற்கோள்கள்
-----------

1. ↑  "Ahli Majlis Tertinggi (2011-2014)". 2013-07-26 அன்று மூலம் பரணிடப்பட்டது. 2013-04-29 அன்று பார்க்கப்பட்டது.

மேலும் தகவல்கள்
---------------

* மலேசியப் பொதுத் தேர்தல், 2013
* பாரிசான் நேசனல்
| ஐங்கோண இருஅடிக்கண்டம் |
| --- |
|  |
| வகை | இருஅடிக்கண்டம் |
| முகங்கள் | 10 சரிவகங்கள், 2 ஐங்கோணிகள் |
| விளிம்புகள் | 20 |
| உச்சிகள் | 15 |
| சமச்சீர்மை குலம் | *D**5h* |
| இருமப் பன்முகி | நீள் ஐங்கோண இருபட்டைக்கூம்பு |
| பண்புகள் | குவிவு |
| வலையமைப்பு |

**ஐங்கோண இருஅடிக்கண்டம்** (*pentagonal bifrustum*) அல்லது **முனைதுண்டிக்கப்பட்ட ஐங்கோண இருபட்டைக்கூம்பு** (*truncated pentagonal bipyramid*) என்பது இருஅடிக்கண்டப் பன்முகிகளின் முடிவிலாத் தொடரில் மூன்றாவதாக உள்ள இருஅடிக்கண்ட வகையாகும். ஒரு ஐங்கோண இருஅடிக்கண்டம் 10 சரிவக முகங்களையும் 2 ஐங்கோண முகங்களையும் கொண்டிருக்கும்.

வடிவமைத்தல்
-----------

ஒரு ஐங்கோண இருஅடிக்கண்டமானது, ஜான்சன் சீர்திண்மமான நீள் ஐங்கோண இருபட்டைக்கூம்பின் இருமப் பன்முகியாக அமையும். ஒரு ஐங்கோண இருபட்டைக்கூம்பின் துருவ அச்சின் உச்சிகளைத் துண்டிப்பதன் மூலம் இதனை வடிவமைக்கலாம். ஆங்கிலக் கணிதவியலாளர் ஜான் ஆர்ட்டன் கான்வேயின் பன்முகிக் குறியீட்டில் ஐங்கோண இருஅடிக்கண்டத்தின் குறியீடு "t5dP5" ஆகும்.

இரு ஐங்கோண அடிக்கண்டங்களை அவற்றின் அடிக்கு-அடி ஒட்டுவதன் மூலமும் ஐங்கோண் இருஅடிக்கண்டத்தை உருவாக்கலாம். அல்லது ஒருதள முகங்கள் அனுமதிக்கப்பட்டால், இரு ஐங்கோணப் பட்டகங்களின் ஐங்கோண முகங்களை இணைப்பதன் மூலமும் ஐங்கோண இருஅடிக்கண்டத்தை உருவாக்கலாம்.

மேற்கோள்கள்
-----------

1. ↑  Conway Notation for Polyhedra, George W. Hart, accessed 2014-12-20.
**ஆபிரிக்க தேசிய காங்கிரஸ்** (*African National Congress*, அல்லது ANC) என்பது தென்னாபிரிக்காவின் ஆளும் கட்சியாகும். மே 1994 ஆண்டு முதல் இது தென்னாபிரிக்கத் தொழிற்சங்கக் கூட்டணி, தென்னாபிரிக்க பொதுவுடமைக் கட்சி ஆகிய கட்சிகளுடன் இணைந்து கூட்டணி அரசை அமைத்துள்ளது. "இடதுசாரிகளின் ஒழுங்குமுறை சார்ந்த படை" எனட் தம்மை அழைத்துக் கொள்கிறது.

இவ்வமைப்பு முதன் முதலாக 1912 ஆம் ஆண்டு ஜனவரி 8 ஆம் நாள் "தென்னாபிரிக்கப் பழங்குடியினரின் தேசிய காங்கிரஸ்" (*South African Native National Congress*) என்ற பெயரில் தென்னாபிரிக்க கருப்பினர்களின் உரிமைகளை அதிகரிக்கவென ஆரம்பிக்கப்பட்டது. ஜோன் டூபே என்பவர் இக்கட்சியின் முதலாவது தலைவர். இவருடன் எழுத்தாளரும் கவிஞருமான சோல் பிளாட்ஜி இவ்வமைப்பின் தொடக்ககால உறுப்பினராவார். இவ்வமைப்பின் பெயர் 1923 ஆம் ஆண்டில் தற்போது வழங்கும் "ஆபிரிக்க தேசிய காங்கிரஸ்" என்று மாற்றப்பட்டது. இதன் இராணுவப் பிரிவு 1961 ஆம் ஆண்டில் அமைக்கப்பட்டது.

நிறவெறிக் கொள்கை 1994 ஆம் ஆண்டில் முடிவுக்கு வந்த நாளில் இருந்து இக்கட்சியே ஆட்சியில் உள்ளது. 1999 ஆம் ஆண்டில் இடம்பெற்ற பொதுத் தேர்தலிலும், அதன் பின்னர் 2004 ஆண்டில் இடம்பெற்ற பொதுத் தேர்தலிலும் இக்கட்சி தனது பெரும்பான்மைப் பலத்தை அதிகரித்து வந்துள்ளது.

மேற்கோள்கள்
-----------

1. ↑  ANC Party Declaration பரணிடப்பட்டது 2008-09-07 at the வந்தவழி இயந்திரம் from the African National Congress, retrieved 15 May 2008

வெளி இணைப்புகள்
---------------

* ஆபிரிக்க தேசியக் காங்கிரஸ் பரணிடப்பட்டது 1997-01-02 at the வந்தவழி இயந்திரம் அதிகாரபூர்வ இணையத் தாளம்
**மதன்-ஹரிணி** என்போர் கன்னடம் மற்றும் துளு திரைப்படங்களில் நடன இயக்குநர்களாக பணிபுரியும் மதன் மற்றும் ஹரிணி ஆகியோரைக் கொண்ட இணையாகும்.  இவ்விருவரும் இணைந்து இருநூறுக்கும் மேற்பட்ட திரைப்படங்களில் நடனங்களை வடிவமைத்துள்ளார்கள். அத்துறையில் இந்த இணை சிறப்பானதாக கருதப்படுகிறது.

தனிப்பட்ட வாழ்க்கை மற்றும் தொழில்
---------------------------------

கர்நாடக மாநிலம் புத்தூரில் வசித்து வந்த மதன் மற்றும் ஹரிணி இருவரும் வேலைவாய்ப்புக்காக பெங்களூரு வந்து அங்கு ராஜரத்தினம் பிள்ளையிடம் இந்திய பாரம்பரிய நடனத்தில் பயிற்சி பெற்றுள்ளனர். அதன்பின் இருவரும் திருமணம் செய்து கொண்டனர். 

இருவரும் இணைந்து ஆர்யாம்பா பட்டாபியின் *நாதஸ்வரூபி* திரைப்படத்தில் நடன இயக்குநர்களாக முதன்முறையாகப் பணியாற்றினார்கள். அத்தோடு *அமெரிக்கா அமெரிக்கா* (1995), *ஹூமலே* (1998), *சிங்காரவ்வா* (2003), *காலிபட்டா* (2008), போன்ற கன்னடப் படங்களிலும் துளு படங்களான *பங்கார்டா குரல்* (2012) மற்றும் *ரிக்சா டிரைவர்* (2013) போன்றவற்றிலும் இணைந்து பணியாற்றி, நடனங்களைச் சிறப்பாக வடிவமைத்து பெயர் பெற்றுள்ளனர்.

திரைப்படங்கள்
-------------

* அமெரிக்கா அமெரிக்கா (1995)
* அக்கா (1997)
* ஹூமலே (1998)
* நீலா (2001)
* சிங்காரவ்வா (2003)
* ப்ரீத்தி பிரேமா பிரணயா (2003)
* காலிபடா (2008)
* ஆட்டோ (2009)
* கல்கெஜ்ஜே (2011)
* காரணிகா ஷிஷு (2012)
* பங்கார்டா குரல் (2012)
* ரிக்சா டிரைவர் (2013)
* ஸ்வீட்டி நன்னா ஜோடி (2013)
* அம்பரீஷா (2014)
* த்ரிஷ்யா (2014)
* சூம்பே (2015)
* மைத்ரி (2015)
* சூப்பர் மர்மயே (2015)

மேற்கோள்கள்
-----------

1. ↑  "Madan-Harini - Magicians of dance floor". *Viggy.com*. 5 October 2015 அன்று பார்க்கப்பட்டது.
2. ↑  "Madan-Harini join the union". .
**ஆபெரா மினி** (*Opera Mini*, **ஒப்பெரா மினி**) கையடக்கத் தொலைபேசி, நுண்ணறிவு தொலைபேசிகள் மற்றும் பீடிஏ க்களுக்காகத் தயாரிக்கப்படும் இலவச இணைய உலாவியாகும். ஆபெரா நிறுவனம் வேறுசில அனுசரனையாளர்களுடன் இணைந்து இம் மென்பொருளை இலவசமாக வழங்குகிறது. கூகுல் நிருவனம் இதன் உத்தியோகபூர்வ தேடல் பங்காளியாகும். 

ஆபெரா மினி உலாவியானது நேரடியாகத் தனது புரொக்சி சேவையகங்களையே பயன்படுத்துகிறது, இதன் மூலமாக கையடத்தொலைபேசியில் மிக வேகமாகவும் பாதுகாப்பாகவும் இணையத்தளங்களைக் காட்டமுடியும் என்பதுடன் கையடக்கத்தொலைபேசிகளில் உள்ளமைந்த உலாவிகளில் காண்பிக்க முடியாத பாரிய தளங்களையும் ஆபெரா மினியினால் தனது புரொக்சி மையங்களைக் கொண்டு சுருக்குதல் மற்றும் விரித்தல் தொழினுட்பம் மூலமாகத் தகவல்களை வேகமாக் காண்பிக்க முடியும். 
இதன் 4ம் பதிப்புவரையில் ஜாவா எம்.ஈ இயங்குதளத்தினையே பயன்படுத்தியது எனினும் தனது 5வது பதிப்பானது வின்டோஸ் கையடக்கத் தொலைபேசி, நோக்கியாவின் சிபியன் ஓஎசு மற்றும் அப்பிள் இயங்குதளம் என்பவற்றிலும் இயங்கக்கூடியவாறு வெளியிடப்பட்டது. 

இதன் மூலமாக கையடக்கத் தொலைபேசிகளில் சிக்கலான மொழிகளையும் காட்டக்கூடியதாக இருந்தது, 

2011ஆம் ஆண்டு மார்ச்சு மாதமளவில் ஆபெரா மினியானது 100 மில்லியன் பயனர்களையும் 2 பில்லியன் நாளாந்த பக்க பார்வைகளைத்தாண்டி உலகத்தில் மிக அதிகமாகப் பாவனைசெய்யப்பட்ட கையடக்கத் தொலைபேசிகளுக்கான உலாவி என பெயர் பெற்றது.

மேற்கோள்கள்
-----------

1. ↑  "Opera Mini translated into over 50 languages; 15 more to come later this month". 2007-11-07. 2013-06-27 அன்று மூலம் பரணிடப்பட்டது. 2007-12-29 அன்று பார்க்கப்பட்டது.
சிதைந்த நிலையில் வெடியரசன் கோட்டை
**வெடியரசன்** (*Vedi Arasan*) கி.மு 200 இல் வாழ்ந்ததாக அறியப்படும் ஈழத்தமிழ் மன்னர். **விஷ்ணுபுத்திர வெடியரசன்** என்றும் அழைக்கப்படும் இம் மன்னர் இலங்கையின் நெடுந்தீவு, காரைநகர் போன்ற இடங்களில் தன்வம்சத்தோடு ஆட்சி செய்துள்ளார். தற்காலத்திலும் இவனது வம்சத்தினர் யாழ்ப்பாணத்திலுள்ள காரைநகர், தொல்புரம், வட்டுக்கோட்டை, நவாலி, ஊர்காவற்துறை, மன்னார், பருத்தித்துறை, நெடுந்தீவு ஆகிய இடங்களிலும், பெரும்பாலானோர் மட்டக்களப்பிலும் வாழ்கின்றனர். இம் மன்னர் தனது ஆட்சிக் காலத்தில் பயன்படுத்திய கோட்டை தற்பொழுதும் நெடுந்தீவில் காணப்படுவதோடு வெடியரசன் கோட்டை என்ற பெயராலும் அழைக்கப்படுகின்றது. காரைநகரில் வெடியரசன் வீதி என்ற பெயரில் வீதியொன்றும் காணப்படுகின்றது. இம்மன்னருடைய வம்சாவழியினர் முக்குவர் என்ற சாதிப் பெயரால் அழைக்கப்படுகின்றனர். இவர்கள் யாழ்ப்பாணத்தில் ஆதிக்க சமூகமாக இல்லாமல் இருக்கின்றனர். மட்டக்களப்பைப் பொறுத்தவரை ஓல்லாந்தர் காலத்தில் இருந்து ஆதிக்க சமூகமாகக் காணப்படுகின்றனர்.

இவற்றையும் காண்க
----------------

* நெடுந்தீவு

சான்றுகள்
---------

1. ↑  "Who is Vediyarasan ?". www.mukguhar.com (ஆங்கிலம்) - MUKGUHAR. 2014-07-25 அன்று மூலம் பரணிடப்பட்டது. 2016-09-23 அன்று பார்க்கப்பட்டது.

வெளி இணைப்புக்கள்
-----------------

* விஷ்ணுபுத்திரர் வெடியரசன் வரலாறு
* வெடியரசன் கோட்டை பரணிடப்பட்டது 2015-01-06 at the வந்தவழி இயந்திரம்
**கரும்பனூர் கிழான்** சங்ககால மன்னர்களில் ஒருவன். இவன் சிறந்த கொடைவள்ளல். திருவேங்கட மலைப்பகுதி நாட்டை ஆண்டுவந்தான். புலவர் நன்னாகனார் இவனைப் பெருமைப்படுத்திப் பாடியுள்ளார்.

பாடப்பட்டுள்ள பாடல்கள்
----------------------

### புறநானூறு 381

வேங்கட நாட்டு மன்னனாகக் கரும்பனூரில் இருந்துகொண்டு அரசாண்ட மன்னன் கரும்பனூர் கிழான். இவன் **வேங்கட நாடன்** எனவும் குறிப்பிடப்படுகிறான். 

இவனைப் புலவர் **அறத்துறை அம்பி** என்று போற்றுகிறார். மக்களின் வாழ்க்கை என்னும் பேராற்றில் கொடை வழங்கும் அறத்தின் படித்துறையாக விளங்கியவன் இந்த மன்னன். ஆற்றைக் கடக்க உதவும் அம்பி என்னும் தெப்பம் உறுவர்களையும் (பெரியவர்களையும்) சிறுவர்களையும் அக்கரைக்கும் இக்கரைக்கும் கொண்டுசெல்லும். அதுபோல இவன் வாழ்க்கையின் குறிக்கோளை அடைய உதவி வந்தான். ஊனும் ஊணும் (கறியும் சோறும்) தின்று சலிக்கும்போது பால்சோறு தருவானாம். பிரியும்போது பிறரிடம் சென்று கையேந்தாவண்ணம் கொடை நல்குவானாம்.

### புறநானூறு 384

இந்தப் பாடலில் அடிகள் சிதைந்துள்ளன.

முயல் தாவும்போது இரும்பைப் பூ கொட்டுமாம். விழா இல்லாவிட்டாலும் உழவரின் மண்பானையில் சோறு மலர்ந்திருக்குமாம். புலவர் போதும் போதும் என்று தடுத்தாலும் கரும்பனூர் கிழான் கொடை வழங்குவதை நிறுத்தமாட்டானாம். இவனது கொடைப்புகழைக் கண்டு உணவை நல்கும் மண்ணே நாணிற்றாம். இவன் விருந்தினர்க்கு ஊற்றும் நெய்யைக் கண்டு நீரே நாணம் கொண்டதாம். மழை வழங்கும் வெள்ளி எங்கு போனால் என்ன? கரும்பனூர் கிழானின் கொடை தடையின்றி வழங்கப்படுமாம்.
சொல்லோடு சொல் புணரும்போது அளவைப் பெயர்கள் எவ்வாறு புணரும் என்பதை விளக்கும்போது தொல்காப்பியம் அளவைப் பெயர்களை அளவுப்பெயர், நிறைப்பெயர், எண்ணுப்பெயர் என மூன்றாகப் பகுத்துக்கொள்கிறது. அளவு என்பதில் நீட்டலளவும், பருமனளவும் அடங்கும். நீள அகல உயரங்களை அளப்பது நீட்டல் அளவு. முகந்து அல்லது பெய்து நிறைகட்டியும், நிறுத்துக்கட்டியும் அளப்பது நிறையளவு. முழுமையான பொருள்களை எண்ணுவதும், முழுமைப்பொருளின் சிதைவைப் பகுத்து எண்ணுவதும் எண்-அளவு.

தொல்காப்பியம் குறிப்பிடும் அளவைப்பெயர்கள்
-----------------------------------------

கலம் , பனை, கா, பதக்கு, தூணி , நாழி, உரி, நாடுரி

தொல்காப்பியம் சுட்டிக்காட்டும் அளவைப் பெயர்கள்
----------------------------------------------

அளவை, நிறை ஆகியவற்றைக் குறிக்கும் சொறகள் ஒன்பது எழுத்துக்களை முதல் எழுத்தாகக் கொண்டு வரும் என்பது தொல்காப்பிய வரையறை. தொல்காப்பியம் தொகைமரபு 28 அவை க, ச, த, ப, ந, ம, வ, அ, உ என்பன. 

இவற்றிற்கு இளம்பூரணர் எடுத்துக்காட்டும் பெயர்கள் 

கலம், சாடி, தூதை, பானை, நாழி, மண்டை, வட்டி, அகல், உழக்கு – இவை அளவுப்பெயர்கள்
கழஞ்சு, சீரகம், தொடி, பலம், நிறை, மா, வரை, அந்தை - இவை நிறைப்பெயர்கள்.
இவற்றையும் பிற நூற்பாக்களுக்குக் காட்டப்பட்டுள்ள மேற்கோள் அளவைப் பெயர்களையும் தொகுத்து அகர வரிசைப்படுத்திக் காணும்போது இளம்பூரணரின் கி.பி. 12ஆம் நூற்றாண்டு வரையில் இருந்த அளவைப்பெயர்கள் இவை என உணரமுடிகிறது. 

அகல்  

அந்தை (நிறை)  

இதழ் (நில-அளவு)  

உரி  

உழக்கு   

ஐயவி (கடுகு அளவு)  

ஐயவி (நிறை)  

கஃசு (நிறை)  

கலம்   

கழஞ்சு (நிறை)  

கா (நிறை)  

கொள் (நிறை)   

சாடி,   

சீரகம் (நிறை)  

தூணி  

தூதை,   

தொடி (நிறை)  

நாடுரி  

நாழி,   

நிறை (நிறை),   

பதக்கு  

பலம் (நிறை)  

பனை  

பானை,   

மண்டை,   

மா (நிறை),   

மா (நில-அளவு)  

முழம்  

வட்டி,   

வரை (நிறை),   

வேலி (நில-அளவு)

எண்ணுப்பெயர்
------------

முழு எண்

ஒன்று, இரண்டு, மூன்று, நான்கு, ஐந்து, ஆறு, ஏழ், எட்டு, ஒன்பது (தொண்டு), பத்து
பதினொன்று முதலானவை
இருபது, முப்பது முதலானவை
நூறு, இதன் தொடர்ச்சி
ஆயிரம் ... நூறாயிரம்
அல்பெயர் எண் ஐ, அம், பல் என முடிவன (தாமரை, வெள்ளம், ஆம்பல்)
(கோடி) தொல்காப்பியத்தில் இல்லை. திருக்குறளில் வருகிறது. 
பின்னோக்கிச் செல்லும் பின்னம்

அரை
கால்
அரைக்கால்
முந்திரிகை
காணி

அடிக்குறிப்பு
-------------

1. ↑  
அளவும் நிறையும் எண்ணும் வரு வழி
நெடு முதல் குறுகலும் உகரம் வருதலும்
கடி நிலை இன்றே ஆசிரியர்க்க. புள்ளி மயங்கியல் 94
2. ↑  அத்து இடை வரூஉம் கலம் என் அளவே. தொகைமரபு 26
3. ↑  பனை என் அளவும் கா என் நிறையும் நினையும் காலை இன்னொடு சிவணும். தொகைமரபு 27
4. ↑  பதக்கு முன் வரினே தூணிக் கிளவி முதல் கிளந்து எடுத்த வேற்றுமை இயற்றே. உயிர் மயங்கியல் 37
5. ↑  
உரி வரு காலை நாழிக் கிளவி
இறுதி இகரம் மெய்யொடும் கெடுமே
டகாரம் ஒற்றும் ஆவயினான. - உயிர் மயங்கியல் 38
6. ↑  
புணரியல் 19  

தொகைமரபு 22, 23, 24, 25  

புள்ளி மயங்கியல் 24, 94  

குற்றியலுகரப் புணரியல் 31, 68, 71
7. ↑  
நூறாயிரம் - திருக்குறள் 337, 377, 639, 954, 1005
கோடி மடங்கு - திருக்குறள் 816, 817, 1061
**மதங்க சூளாமணி** என்பது முத்தமிழில் ஒன்றாகிய நாடகத் தமிழுக்கு என எழுந்த ஒரு நூலாகும். தமிழ்க் காப்பியங்களுள் முன்னணியில் வைத்து எண்ணத்தக்க சிலப்பதிகாரத்தில் சொல்லப்பட்ட தகவல்களையும், சிலப்பதிகாரத்துக்கு அடியார்க்கு நல்லார் எழுதிய உரையில் காணும் தகவல்களையும் அடிப்படையாகக் கொண்டு 1926 ஆம் ஆண்டில், இலங்கையின் மட்டக்களப்பில் பிறந்த சுவாமி விபுலானந்தர் இந்நூலினை எழுதினார்.

பின்னணி
-------

1924 ஆம் ஆண்டு சூன் மாதத்தில் மதுரைத் தமிழ்ச் சங்கத்தின் 23வது ஆண்டு விழா பாண்டித்துரைத் தேவரின் மாளிகையில் இடம்பெற்ற போது, விபுலாநந்தர் நிகழ்த்திய உரையே விரிவாக செந்தமிழ் இதழில் 1924 சூலை முதல் தொடர் கட்டுரையாக வெளியிடப்பட்டு வந்தது. அச்சங்கத்தினராலேயே மதங்க சூளாமணி என்ற இந்நூல் 1926 ஆம் ஆண்டில் அச்சில் வெளியிடப்பட்டது.

நூல்
----

சேக்சுப்பியரின் அடியொற்றி, நாடகப் பாத்திரங்கள், உரையாடல்கள் எவ்வாறு அமையவேண்டும் என்பதையெல்லாம் மிக நுணுக்கமாக ஆராய்ந்து விபுலாநந்தர் இந்நூலில் தந்திருக்கிறார்.

மதங்க சூளாமணி 3 இயல்களாகப் பிரிக்கப்பட்டுள்ளது.

1. உறுப்பியல்
2. எடுத்துக்காட்டியல்.
3. ஒழிபியல்

உறுப்பியல்
----------

உறுப்பியலில் சிலப்பதிகார அடியார்க்கு நல்லாருரையினால் பெறப்பட்ட அழிந்து போன நாடகத்தமிழ் நூல் சூத்திரங்கள் சிலவற்றை ஆதாரமாகக் கொண்டு தமிழ் நாடக இலக்கியத்தை உரைக்கின்றார்.

இவ்வியலில் நாடக உறுப்புக்கள், நாடகத்திற்குரிய கட்டுக்கோப்பு என்பவற்றுடன் நாடகத்திற்கான பாத்திரங்கள், நாடகம் தரும் சுவை என்பன பற்றி இந்திய ரசக்கோட்பாட்டினடியாக எடுத்துக் கூறப்படுகிறது.

எடுத்துக்காட்டியல்
------------------

இரண்டாம் இயலான எடுத்துக்காட்டியலில் சேக்ஸ்பியரின் 12 நாடகங்கள் உறுப்பியலிற் கூறப்பட்ட தமிழ் நாடக இலக்கணங்களுக்கமைய விளக்கப்படுகின்றன. நாடகத்தின் அமைப்பை மகம், பிரதிமுகம், கருப்பம், விளைவு, துய்த்தல் என விளக்கி அந்த அமைப்பு இந்த நாடகங்களில் எவ்வாறு காணப்படுகிறது என்பதனையும் அத்தோடு நாடகம் தரும் வீரம், அச்சம், இளிவரல், அற்புதம், இன்பம், அவலம், நகை, உருத்திரம், நடுவு நிலையாகிய ஒன்பது சுவைகளையும் தந்து அச்சுவைகளை இந்நாடகங்கள் எவ்வாறு தருகின்றன என்பதனையும் விளக்குகிறார்.

இந்தப் 12 நாடகங்களிற் சிலவற்றின் அமைப்பை விபரமாகக் காட்டிச் செல்லும் அவர் சிலவற்றின் கதைகளை மாத்திரமே கூறிச் செல்கிறார்.

ஒழிபியல்
--------

ஒழிபியல், தனஞ்சயனார் வடமொழியில் இயற்றிய நாடக இலக்கண நூலான தசரூபகத்தின் முடிபுகளைத் தொகுத்துக் கூறுகிறது. தனஞ்சயனார் பரத நூல், நாட்டிய சாத்திரத்தில் பொதிந்து கிடந்த அரிய இலக்கணங்களையெல்லாம் ஆராய்ந்து தொகுத்துச் செய்ததே தசரூபகம். இதனைவிட தொல்காப்பியச் சூத்திர உரையினின்று எடுக்கப்பட்ட நாடகத்திற்குரிய அபிநயம் பற்றிய சூத்திரங்களுடன் நடித்தல், நாடகத்திற்கு பாட்டு வகுத்தல், ஆட்டம் அமைத்தல், அரங்கின் அமைதி பற்றிய செய்திகளும் தரப்பட்டுள்ளன.

பதிப்புகள்
----------

1. முதல் பதிப்பு: மதுரை, தமிழ்ச்சங்க முத்திராசாலையிற் பதிப்பிக்கப்பட்டு 1926 ஆம் ஆண்டில் செந்தமிழ்ப்பிரசுரத்தினரால் வெளியிடப்பட்டது.
2. இரண்டாம் பதிப்பு: அரசாங்க அச்சகக் கூட்டுத்தாபனத்தில் பதிப்பிக்கப்பட்டு இலங்கை, பிரதேச அபிவிருத்தி அமைச்சினால் ஜூலை 19, 1987 இல் வெளியிடப்பட்டது.

மேற்கோள்கள்
-----------

1. ↑  இரகுபரன், க. இ. (பெப்ரவரி 2011). "மதங்க சூளாமணி". *இந்துக்கலைக்களஞ்சியம்* **XI**.  இலங்கை: இந்து சமய கலாசார அலுவல்கள் திணைக்களம். 84-85.
2. 1 2 3  சுவாமி விபுலாநந்தர் - காலமும் கருத்தும், சி. மௌனகுரு, 1993, மட்டக்களப்பு

வெளி இணைப்புகள்
---------------

* மதங்க சூளாமணி, நூலகத் திட்டத்தில், பதிப்பு:1987
**ஆபீரதேசம்**  சிந்துதேசத்தின் கிழக்கிலும், குந்தி, குந்தல தேசங்களுக்கு நேர்மேற்கிலும், திரிகூட மலைக்கு வடக்கிலும்,அகன்று பரவி இருந்த தேசம்.

இருப்பிடம்
----------

இந்த தேசத்தின் மேற்குப்பாகத்தில் கொஞ்ச பூமிதான் விவசாயத்திற்கு ஏற்ற பூமி, சால்வதேசம் வரை மணல்கலந்த பூமியும், மற்ற பாகங்களில் குன்றுகளும், கற்பாறை கலந்தபூமியாய் இருக்கும்.

மலை, காடு, விலங்குகள்
---------------------

இந்த தேசத்தின் தென்கிழக்கிலும், தெற்கிலும் ஆதர்சாவளி (ஆரவல்லி) என்னும் பெரிய மலைத்தொடர் இந்த தேசம் முழுதும் பரவியுள்ளது. இதை ஒட்டி பெரிய பாழைவனமும் சிறிய காடுகளும், அவைகளில் கொடிய விலங்குகள் அதிகமாக இருக்கும்.

நதிகள்
------

இந்த தேசத்தின் மேற்கு எல்லையில் ஓடும் சிந்து நதியே முக்கிய நதியாகும். ஆதர்சாவளி (ஆரவல்லி) உருவாகும் சிறு,சிறு ஓடைகள் சிந்துநதியுடன் இணைகிறது. சில நதிகள் கிழக்குமுகமாய் ஓடி **சர்மண்வதீ** நதியுடன் இணைகிறது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 165 -
**வெடிப்பி** என்பது தீப்பொறி ஒன்றை உருவாக்கும் நோக்கோடு வடிவமைக்கப்பட்ட ஒரு சிறு வெடிபொருள் ஆகும். இது அனைத்துவிதமான வெடிபொருட்களிலும் பயன்படுத்தப்படுகிறது.

பயன்பாடு
--------

உயர்சக்தி வெடிமருந்துகளைக் கொண்ட வெடிபொருட்களில் கெற்பை வெடிக்க வைப்பதற்கான தீப்பொறியை வழங்கும் வகையில் பயன்படுத்தப்படுகிறது. அதேவேளை துப்பாக்கி ரவைகள், எறிகணைகள், ஏவுகணைகள் போன்றவற்றில் உந்துவிசை வெடிமருந்தை எரியச் செய்வதற்கான தீப்பொறியை வழங்கும் வகையிலும் பயன்படுத்தப்படுகிறது. கொஞ்சம் தெளிவாக எடுத்துக்காட்டோடு விளக்கினால், ஓர் எறிகணையில் இரண்டுவிதமான தேவைக்காக வெடிப்பிகள் பயன்படுத்தப்படுகின்றன. எறிகணையைப் பீரங்கியிலிருந்து இலக்கு நோக்கி ஏவுவதற்கு எறிகணையிலுள்ள உந்துவிசை வெடிமருந்தை எரிய வைக்க வேண்டும். இதற்கு வெடிப்பியொன்றே பயன்படுத்தப்படுகிறது. அதேபோல் ஏவப்பட்ட எறிகணை இலக்கில் மோதுகையில் அதிலுள்ள உயர்சக்த வெடிமருந்து வெடிக்க வேண்டும். அவ்வெடிமருந்தை வெடிக்க வைக்கும் கெற்புக்குத் தீப்பொறியைக் கொடுப்பதற்கும் வெடிப்பிதான் பயன்படுத்தப்படுகிறது.

வகைகள்
------

வெடிப்பிகள் தொழிற்படும் முறையைக் கொண்டு இரண்டாக வகைப்படுத்தலாம்: பொறிமுறை வெடிப்பிகள், மின்சார வெடிப்பிகள் என்பனவே அவை.

### பொறிமுறை வெடிப்பிகள்

இவ்வெடிப்பிகள் பொறிமுறை (mechanically) மூலம் தூண்டல் ஏற்பட்டுத் தொழிற்படுகின்றன. வெடிப்பியினுள் உணர்திறன் கூடிய இரசாயனக் கலவையொன்று அடைக்கப்பட்டிருக்கும். மூடப்பட்டிருக்கும் முனையில் அடியாணி (Striker) அல்லது சுடும் ஊசி (Firing Pin) விசையோடு மோதுகையில் வெடிப்பியினுள்ளிருக்கும் உணர்திறன் கூடிய இரசாயனக் கலவை தூண்டப்பட்டு எரிகிறது. இதன்மூலம் ஏற்படும் தீப்பொறி வெடிப்பியின் திறந்த முனையூடு கடத்தப்படுகிறது. துப்பாக்கி ரவைகளின் அடிப்பாகத்தின் மையத்தில் வட்டமாக இருப்பதுதான் வெடிப்பி. துப்பாக்கியிலுள்ள அடியாணி அவ்வெடிப்பியில் மோதுகையில் தீச்சுவாலை உருவாக்கப்பட்டு ரவைக்கோதினுள் இருக்கும் கரிமருந்து எரிக்கப்படுகிறது. அதன்மூலம் ஏற்பட்ட உந்துதலால் ரவை நுனியிலுள்ள குண்டு துப்பாக்கிக் குழலைவிட்டுப் புறப்படுகிறது. அதேபோல் உயர்சக்தி வெடிமருந்துகளை வெடிக்க வைக்கும் சந்தர்ப்பத்திலும் இவ்வெடிப்பிகள் பயன்படத்தப்படுகின்றன. ஏவப்பட்ட எறிகணை இலக்கில் மோதும்போது அடியாணியொன்று வெடிப்பியில் மோதி தீச்சுவாலையை ஏற்படுத்துகிறது. அத்தீச்சுவாலையைப் பெற்ற கெற்பு வெடிப்பதன்மூலம் எறிகணையிலுள்ள வெடிமருந்து முழுவதும் வெடிக்கிறது.

### மின்சார வெடிப்பிகள்

இவ்வெடிப்பிகள் மின்சாரம் மூலம் தூண்டல் ஏற்பட்டுத் தொழிற்படுகின்றன. மின்சாரம் கிடைத்ததும் சூடாகும் தங்குதன் இளையொன்று இவ்வெடிப்பியில் காணப்படும். அவ்விளையைச் சுற்றி வெப்பத்துக்கு எரியக்கூடிய உணர்திறன் கூடிய மருந்தொன்று தடவப்பட்டிருக்கும். தங்குதன் இளைக்கு மின்சாரம் கிடைக்கும்போது அதைச்சுற்றியுள்ள மருந்து எரிந்து தீச்சுவாலை உருவாக்கப்படுகிறது. மின்சார வெடிப்பிகள் பெரும்பாலும் மின்சாரக் கெற்புகளிற் பயன்படுத்தப்படுகின்றன.
மைக்கேல்சன் நட்சத்திர குறுக்கீட்டுமானி வரைபடம்
1920ல் 100 அங்குல (250செமீ) கூக்கர் தொலைநோக்கியுடன் இணைக்கப்பட்ட 20 அடி (6 மீ) மைக்கேல்சன் நட்சத்திர குறுக்கீட்டுமானியின் படம்
**மைக்கேல்சன் நட்சத்திர குறுக்கீட்டுமானி** (*Michelson stellar interferometer*) வானியல் குறுக்கீட்டுமானிகளில் முதன்மையானது. 1890 இல் **ஆல்பர்ட். அ. மைக்கேல்சன்** இதை வடிவமைத்தார். பின்னர் கிப்போலைட் ஃபீசோ இதில் மாற்றங்கள் செய்தார்.

மவுண்ட் வில்சன் வான் ஆய்வகத்தில் (Mount Wilson Observatory), இது முதலில் வடிவமைக்கப்பட்டது. 100 அங்குலம் (~250 செ.மீ)  சமதளக் கண்ணாடி பயன்படுத்தப்பட்டது.  முதன்முதலில் நட்சத்திர விட்டங்களைக் காண உதவியது. மைக்கேல்சன் மற்றும் பீசு இணைந்து 1920 டிசம்பரில் திருவாதிரை நட்சத்திரத்தின் விட்டத்தைக் கண்டறிந்தனர். அதன் விட்டம் 240 மில்லியன் மைல்கள் (~380 மில்லியன் கி.மீ ) என்பதைக் கண்டறிந்தனர். செவ்வாய் கிரக வட்டப்பாதையின் அளவில் இருப்பதையும், சூரியனை விட 300 மடங்கு பெரியது என்பதையும் கண்டறிந்தனர்.

மேலும் பார்க்க
--------------

* மைக்கல்சன் குறுக்கீட்டுமானி

மேற்கோள்கள்
-----------

* Michelson, A. A. and Pease, F. G. (1921). *Astrophys. J.* **53**, 249–259.
எச்சரிக்கை அறிகுறி பனிக்கட்டி நடைபாதை கியூபெக், கனடா
**கரும் பனி கட்டி**  *(Black ice)*என்பது சில நேரங்களில் **தெளிவான பனி கட்டி** என்றும் குறிக்கப்படுகிறது. ஒரு மெல்லிய பூச்சு போல உறைந்த பனி சாலை மீது படிந்து இருத்தலால் அது கருப்பு தோற்றம் பெறுகிறது. பொதுவாக குறைந்த அளவு குறிப்பிடத்தக்க பனி துகள்கள், அல்லது பனி பரவியுள்ள பகுதியை கரும் பனி என்கிறோம். அதன் மீது நடந்து செல்லும் போதும் , வாகனங்கள் ஓட்டும் போதும் சறுக்கும். அதனால் விபத்துக்கள் ஏற்படுகிறது. இதனால் பனி படர்ந்த சாலையில் கவனமாக செல்ல வேண்டும் .
[[File:2023-01-19 Plötzliches Glatteis und gefrorene Pfützen in Tauberbischofsheim.jpg|thumb|செருமன் தார்ச்சாலைக் கரும்பனி]

* பாலம் மீதுள்ள எச்சரிக்கை அறிகுறி அமெரிக்கா பாலம் மீதுள்ள எச்சரிக்கை அறிகுறி அமெரிக்கா
* bridge painted green seen from the Mississippi bankபச்சை வண்ணமடித்த மிசிசிபி நதி பாலம்
* கருப்பு பனி ஒரு கால்வாய், நெதர்லாந்துகருப்பு பனி ஒரு கால்வாய், நெதர்லாந்து

மேற்கோள்கள்
-----------

1. ↑  World Meteorological Organization. "Black Ice". Eumetcal. Retrieved November 28, 2013.
என்றி ரூசோu, *மழைக் காடொன்றில் புலிக்கும் எருமைக்கும் சண்டை", 1908-1909, ஏர்மிட்டேச் அருங்காட்சியகம், சென். பீட்டசர்சுபர்க்*
**தொல்பாணியியம்** (Primitivism) என்பது, மேல் நாட்டினர் அல்லாத வரலாற்றுக்கு முந்தியகால மக்களின் வடிவங்களைத் தமது ஓவியப் படைப்புக்களில் பயன்படுத்திய ஒரு மேல் நாட்டுக் கலை இயக்கம் ஆகும். பால் கோகின் (Paul Gauguin) தனது ஓவியங்களில் தாகித்தி மக்களின் ஓவியங்களிலும், மட்பாண்டங்களிலும் காணப்பட்ட அலங்கார வடிவங்களைத் தனது ஓவியங்களில் பயன்படுத்தியமை இதற்கு எடுத்துக்காட்டு. தொல்பாணி ஓவியக்கலையில் இருந்து கடன் வாங்கியது நவீன ஓவியத்தின் வளர்ச்சிக்கு முக்கியமானது. வேறு கலை இயக்கங்களைச் சேர்ந்த என்றி ரூசோ (Henri Rousseau), மிக்கைல் லரியோனோவ் (Mikhail Larionov), பால் கிளீ (Paul Klee) போன்ற தொழில்முறை ஓவியர்களது ஓவியங்களுக்கும் "தொல்பாணியியம்" என்னும் சொல்லைப் பயன்படுத்துவது உண்டு.

குறிப்புக்கள்
-------------

1. ↑  Artspoke, Robert Atkins, 1993, ISBN 978-1-55859-388-6

இவற்றையும் பார்க்கவும்
----------------------

* ஓவியத்தின் வரலாறு
* புதிய தொல்பாணியியம்

வெளியிணைப்புக்கள்
-----------------

* John Zerzan, *Telos* 124, *Why Primitivism?*. New York: Telos Press Ltd. Summer 2002. (Telos Press).
* தொல்பாணியியம் தொடர்பான கட்டுரைகள் பரணிடப்பட்டது 2014-01-04 at the வந்தவழி இயந்திரம்
* "தொல்பாணியியம் பொருளும் வழிமுறைகளும்"
**எர்பெர்ட்டு குரோலி** (Herbert David Croly 23 சனவரி 1869—மே 17 1930) என்பவர் அமெரிக்காவின் முற்போக்குச் சிந்தனையாளர், கல்வியாளர், இதழாளர் ஆவார். இருபதாம் நுற்றாண்டின் தொடக்கத்தில் தி நியூ ரிபப்ளிக் என்ற இதழைத் தொடங்கியவர். இவருடைய அரசியல் கொள்கைகளும் கருத்துக்களும் தியோடோர் ரூஸ்வெலட் போன்ற தலைவர்களையும் அமெரிக்க நீதிபதி லேர்னர்ட் ஹாண்ட், அமெரிக்க சுப்ரிம் கோர்ட்டு நீதிபதி பெலீக்சு பிராங்க்பர்டர் போன்றோரையும் கவர்ந்தன.

தி பிராமிஸ் ஆப் அமெரிக்கன் லைப் (1909) என்ற இவர் எழுதிய புத்தகம், அமெரிக்க அரசியல் வரலாற்றில் சிறந்ததாகக் கருதப்படுகிறது. அலெக்சாண்டர் ஆமில்டன், தாமஸ் ஜெப்பர்சன் ஆகியோரின் சனநாயகத் தன்மை, திறமை வாய்ந்த அரசு ஆகியவற்றைப் பாராட்டியது இந்தப் புத்தகம். அமெரிக்கவுக்கு வலிமையான படை, கடற் படை தேவை என்றும் அமெரிக்காவை வலிமையான நாடாக்க வேண்டும் என்றும் இந்த நூலில் எழுதியிருந்தார்.

'தாராளக் கோட்பாடு என்பது முதலாளியக் கொள்கைக்கு எதிரான நிலைப்பாட்டுக்கு உகந்தது இல்லை' என்னும் கருத்தைக் குரோலி மறுத்தார். கூலிக்காக வேலை என்பது உரிமையின்பாற் பட்டது அன்று எனவும் கருதினார். சமூக இழிவுகளைத் துடைப்பதற்காகச் சமூக நலத்திட்ட சட்டங்கள் இயற்றுவதை எதிர்த்தார். குரோலியின் தாராளக் கருத்துக்கள் அமெரிக்க குடியரசுக் கட்சியின் கொள்கையோடு இயைந்து இருந்தன.

மேற்கோள்
--------

1. ↑  D. W. Levy (1985). *Herbert Croly of the New Republic: the Life and Thought of an American Progressive*. Princeton, NJ: Princeton University Press. பன்னாட்டுத் தரப்புத்தக எண்:0-691-04725-1. .
2. ↑  Kevin C. O'Leary (1994). "Herbert Croly and progressive democracy". *Polity* **26** (4): 533–552. .
**சையது அகமது அஷ்மி** (17 ஜனவரி 1932 - 4 நவம்பர் 2001) ஒரு இந்திய இசுலாமிய அறிஞர் மற்றும் அரசியல்வாதி ஆவார். இவர் ஜமியத் உலமா-இ-ஹிந்தின் ஏழாவது பொதுச் செயலாளராகவும், பயணிகள் வசதிக் குழுவின் தலைவராகவும் பணியாற்றினார். இவர் இரண்டு முறை உத்தரபிரதேசத்தின் சார்பாக இந்திய நாடாளுமன்றத்தின் மேல்சபையான மாநிலங்களவை உறுப்பினராக இருந்தார்.

வாழ்க்கை வரலாறு
---------------

சையது அகமது அஷ்மி 1932 ஜனவரி 17 அன்று தர்பங்காவில் தனது தாய்வழி தாத்தாவின் வீட்டில் பிறந்தார்.   இவர் தனது சகோதரர் சையது முகம்மது அஷ்மியால் வளர்க்கப்பட்டார். இவர் அவரை காஜிபூரில் உள்ள மதரஸா தீனியாவில் சேர்க்கப்பட்டார். அங்கு இவர் 1940 முதல் 1948 வரை தனது ஆரம்பக் கல்வியைப் பெற்றார். இவர் 1948 மற்றும் 1954 க்கு இடையில் கொல்கத்தாவில் உள்ள மதரஸா 'அலியாவில் தனது உயர் கல்வியைப் பெற்றார். மேலும், 1955ஆம் ஆண்டில் தாருல் உலூம் தேவ்பந்தில் பட்டம் பெற்றார்.   அவர் உசைன் அகமது மதானியிடம் *ஸஹீஹ் புகாரி* மற்றும் *ஜாமி அல்-திர்மிதியைப்* படித்தார். 

அஷ்மி 1957 மற்றும் 1974 ஆண்டுகளுக்கு இடையில் கொல்கத்தாவில் தங்கி, அங்கு அஞ்சுமன் நிடா-இ-இஸ்லாம் மதராசாவில் கற்பித்தார், மேலும் ஜமியத் உலமா-இ-ஹிந்தின் மேற்கு வங்க பிரிவின் பொதுச் செயலாளராக பணியாற்றினார்.  அவர் அங்கு *அர்மகன்* மற்றும் *குந்தன்* என்ற இரண்டு வார இதழ்களைத் தொடங்கினார். மேலும், மேற்கு வங்க அரசு *அர்மகன்* வார இதழுக்கு எதிராக வழக்குத் தொடுத்ததன் விளைவாக, அது நிறுத்தப்பட்டது.   இவர் 1974 ஆம் ஆண்டு முதல் 1980 வரை மற்றும் 1980 முதல் 1986 வரை இந்திய நாடாளுமன்றத்தின் மேலவையான மாநிலங்களவை உறுப்பினராக இருந்தார். இவர் 1977 ஆம் ஆண்டில் டெல்லி வக்ஃப் வாரியத்தின் தலைவராக நியமிக்கப்பட்டார். மேலும், 1973 முதல் 1980 வரை ஜமியத் உலமா-இ-ஹிந்தின் செயலாளராக பணியாற்றினார். ஜமியத் உலமா-இ-ஹிந்த் இவரை அதன் வாராந்திர *அல்-ஜமியத்தின்* மேலாளராகவும் ஆக்கியது. இவர் அகில இந்திய முஸ்லீம் மஜ்லிஸ்-இ-முஷாவரத்தின் நிறுவனர் உறுப்பினராக இருந்ததோடு துணைத் தலைவர் பதவியிலும் பணியாற்றினார். இவர் அகில இந்திய முஸ்லிம் தனிநபர் சட்ட வாரியம் மற்றும் பாபர் மசூதி நடவடிக்கைக் குழுவின் உறுப்பினராகவும் இருந்தார்.  பயணிகள் வசதிகள் குழுவின் உறுப்பினராகவும் பின்னர் அதே அமைப்பின் தலைவராகவும் இருந்தார். இவரது வாழ்வின் பிற்பகுதியில், இவர் ஜமியத் உலமா-இ-ஹிந்தில் இருந்து பிரிந்து, மில்லி ஜமியத் உலமாவை உருவாக்கினார், அதன் இருப்பு காகித அளவில் மட்டுமே இருந்தது. 

அஷ்மி 4 நவம்பர் 2001 அன்று டெல்லியில் இறந்தார்.  இவரது இறுதிச் சடங்குக்கு மதரஸா அலியா, ஃபதேபுரியின் மூத்த ஹதீஸ் பேராசிரியராக இருந்த அப்துல் கஃபார் தலைமை தாங்கினார்.

மேற்கோள்கள்
-----------

1. 1 2 3 4 5 6 7 8  Amini 2017.
2. 1 2 3  Muhammad Arif Umari (2 November 2017). "مولانا سید احمد ہاشمی: ناظم عمومی جمعیۃ علماء ہند" (in ur). *Millat Times*. .
3. ↑  "RAJYA SABHA MEMBERS BIOGRAPHICAL SKETCHES 1952 - 2003" (PDF). *Rajya Sabha (Indian parliament) website*. Rajya Sabha. 12 July 2021 அன்று பார்க்கப்பட்டது.
**கழிப்பு**  (Excretion) எனப்படுவது வளர்சிதை மாற்றத்தின் கழிவுப் பொருட்களும் பிற பயன்றற பொருட்களும் ஓர் உயிரினத்திலிருந்து வெளியேற்றப்படுவதைக் குறிக்கும். இது அனைத்து வகையான உயிரரினங்களுக்கும் மிகத் தேவையான செய்கையாகும். இது செரிமானத்தின் இறுதியில் வெளியேற்றப்படும் மலக்கழிவினின்றும் வேறுபட்டது. அவ்வாறே சுரத்தல் என்ற செயற்பாட்டில் உயிரணுவிலிருந்து வெளியாகும் பொருட்களுக்கு பிற சிறப்புப்பணிகள் இருப்பதால் கழிப்பு இதனினின்றும் வேறானது.

நுண்ணுயிர்களில் கழிவுப் பொருட்கள் உயிரணுவின் மேற்பாகத்திலிருந்தே நேரடியா வெளியேற்றப்படுகின்றன. பன்உயிரணு உயிரிகள் சிக்கலான கழிவுமுறைகளைக் கையாளுகின்றன.உயர்ந்த தாவரம்|தாவரங்கள் இலைத்துளைகள் வழியே வளிமமாக வெளியேற்றுகின்றன. விலங்குகள் "சிறப்பு கழிப்பு உறுப்பு"க்களைக் கொண்டுள்ளன.

மேலும் பார்க்க
--------------

* மலம் கழித்தல்
* மலம்
* ஏப்பம்
* மூச்சுவிடல்
* சிறுநீரகம்

மேற்கோள்கள்
-----------

1. ↑  Beckett, B. S. (1986). *Biology: A Modern Introduction*. ஒக்ஸ்போர்ட் பல்கலைக்கழகப் பதிப்பகம். பக். 110. பன்னாட்டுத் தரப்புத்தக எண்:0199142602.

வெளியிணைப்புகள்
---------------

* UAlberta.ca, Animation of excretion
ஒற்றை இருக்கை கிளேசர்-டிர்க்ஸ் டிஜி-808 மிதவை வானூர்தி
**மிதவை வானூர்தி** (கிளைடர், *Glider Aircraft*) என்பது ஒருவகை வானூர்தி. காற்றை விட கனமான வானூர்தி வகையைச் சார்ந்த இது, வான் பயணத்தின் போது, இதன் ஏற்றப்பரப்புடன் காற்றின் இயங்கு எதிர்வினையால் கீழே விழாமல் தாங்கப்படுகிறது. இத்தகைய வானூர்திகளின் கட்டில்லா வான்பயணத்துக்கு பொறிகளின் (எஞ்சின்) உந்து சக்தி தேவையில்லை. ஆனால் பொறி பொறுத்தப்பட்ட வானூர்திகள் கோளாறினால் பொறி நின்று போயின் மிதவைகளாக செயல் பட வாய்ப்புண்டு. மிகப்பரவலாக அறியப்படும் மிதவை வானூர்தி காகித விமானமாகும்.

பொதுவாக இவ்வகை வானூர்திகளில் பொறிகள் பொருத்தப்படுவதில்லையென்றாலும், சில மிதவை வானூர்திகளில் தரையிலிருந்து மேலெழும்பவும், பறக்கும் போது கூடுதல் உந்து சக்தி பெறவும் பொறிகள் பயன்படுத்தப்படுகின்றன. மிதவை வானூர்திகளில் பல வகைகள் உள்ளன. சில வானிலிருந்து கீழிறங்க மட்டும் பயன்படுத்தப்படுகின்றன (வான்குடைகளைப் போன்று). வேறு சில வகைகள் வளிமண்டல நிகழ்வுகளைத் துணையாகக் கொண்டு மேலேறவும், கீழிறங்கவும், பயண திசையை மாற்றவும் செய்கின்றன. இத்தகு மிதவைகள் விளையாட்டு நிகழ்ச்சிகளுக்கு பயன்படுத்தப்படுகின்றன.
**பதான்கோட் மாவட்டம்** (Pathankot district) வட இந்தியாவின் பஞ்சாப் மாநிலத்தின் இருபத்து இரண்டு மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் பதான்கோட் ஆகும். இம்மாவட்டம் 27 சூலை 2011-இல் புதிதாக துவக்கப்பட்டது.

அமைவிடம்
--------

சிவாலிக் மலை அடிவாரத்தில் பஞ்சாப் மாநிலத்தின் வடமேற்கு பகுதியில் அமைந்துள்ள பதான்கோட் மாவட்டம், இந்தியா - பாகிஸ்தான் எல்லைப் பகுதியில் அமைந்துள்ளது. 

வடக்கில் சம்மு காஷ்மீர் மாவட்டத்தின் கதுவா மாவட்டம், கிழக்கில் இமாச்சலப் பிரதேசத்தின் சம்பா மாவட்டம் மற்றும் காங்கிரா மாவட்டம், தெற்கில் ஹோசியார்பூர் மாவட்டம் எல்லைகளாக கொண்டது.
பியாஸ் ஆறு மற்றும் ராவி ஆறு இம்மாவட்டத்தில் பாய்கிறது.

மாவட்ட நிர்வாகம்
----------------

குர்தாஸ்பூர் மாவட்டத்தின் ஒரு வருவாய் வட்டமாக இருந்த பதான்கோட் 27 நவம்பர் 2011 முதல் பஞ்சாப் மாநிலத்தின் இருபத்து இரண்டாவது மாவட்டமாக செயப்படத்துவங்கியது.

929 சதுர கிலோ மீட்டர் பரப்பளவு கொண்ட பதான்கோட் மாவட்டம் பதான்கோட் மற்றும் தார் கலான் என இரண்டு வருவாய் வட்டங்களையும், நரோட் ஜெய்மால் சிங் மற்றும் பாமியால் என இரண்டு துணை வட்டங்களையும் கொண்டது.

நரோட் ஜெய்மால் சிங், பாமியா, தார்கலான், பதான்கோட், கரோட்டா மற்றும் சுஜன்பூர் என ஆறு
ஊராட்சி ஒன்றியங்களையும், கிராமங்களையும் கொண்டது.

பொருளாதாரம்
-----------

இம்மாவட்டத்தின் இராவி ஆற்றின் குறுக்கே கட்டப்பட்ட இரஞ்சித் சாகர் நீர்த்தேக்கம் 600 மெகாவாட் மின்சாரம் உற்பத்தி செய்யும் பல்நோக்கு நீர்த்தேக்கம் ஆகும். இந்நீர்த்தேக்கம் கோதுமை, அரிசி மற்றும் கரும்பு வேளாண்மை தொழிலுக்கு நீர் ஆதாரமாக உள்ளது.

மக்கள் தொகையியல்
----------------

2011 ஆம் ஆண்டு இந்திய மக்கள் தொகை கணக்கெடுப்பின் படி பதான்கோட் மாவட்டத்தின் மொத்த மக்கள் தொகை 626154 ஆக உள்ளது.

விமானப்படை தளம் தாக்குதல்
-------------------------

பதான்கோட்டில் உள்ள இந்திய இராணுவத்தின் விமானப்படை தளத்தை சனவரி 2016-இல் பாகிஸ்தான் நாட்டின் ஜெய்ஸ்-இ-முகமது அமைப்பு தீவிரவாதிகள் தகர்க்கும் முயற்சியை இந்திய இராணுவ வீரர்கள் தடுத்து விட்டனர்.

மேற்கோள்கள்
-----------

1. ↑  "District profile". 2018-03-09 அன்று மூலம் பரணிடப்பட்டது. 2016-03-20 அன்று பார்க்கப்பட்டது.
2. ↑  "Administrative divisions". 2018-03-08 அன்று மூலம் பரணிடப்பட்டது. 2016-03-20 அன்று பார்க்கப்பட்டது.
3. ↑  Naveen S. Garewal (27 July 2011). "Eye on urban voter, Fazilka, Pathankot made districts". *The Tribune, Chandigarh*.. பார்த்த நாள்: 23 January 2012.
4. ↑  News services (28 July 2011). "The state gets Fazilka and Pathankot districts". *Indian Express*.. பார்த்த நாள்: 23 January 2012.
5. ↑  [ பதான்கோட் தாக்குதலோடு தொடர்புபட்ட பாக்’ குற்றவாளிகளுக்கு தண்டனை உறுதி: நவாஸ் ஷெரீப்
6. ↑  பதான்கோட் தாக்குதல் சம்பவம்: ஜெ-இ-முகம்மது தலைவர்

வெளி இணைப்புகள்
---------------
**கலிதீர்த்தான் காமராஜ்** என்பவர் இந்திய ஒன்றியம், தமிழ்நாட்டைச் சேர்ந்த ஒரு அரசியல்வாதி ஆவார். இவர் 2014 ஏப்ரலில் இந்திய நாடாளுமன்றத் தேர்தலில் மக்களவை உறுப்பினராக கள்ளக்குறிச்சி தொகுதியில் இருந்து அதிமுக சார்பில் போட்டியிட்டு தேர்ந்தெடுக்கபட்டார்.

ஆரம்பகால வாழ்க்கை மற்றும் கல்வி
-------------------------------

கமராஜ் 1966 சூலை 7 ஆம் நாள் இந்திய ஒன்றியம், தமிழ்நாட்டின் விழுப்புரம் மாவட்டம் சங்கரபுரம் வட்டத்தில் உள்ள சோமந்தர்குடி கிராமத்தில் பிறந்தார். இவரது தந்தை எஸ். கலிதீர்த்தன்  முதலமைச்சர் எம். ஜி. ராமச்சந்திரன் தலைமையிலான ஆட்சிக் காலத்தில் சங்கராபுரம் தொகுதியில் போட்டியிட்டு இரண்டு முறை சட்டமன்ற உறுப்பினராக (1980 மற்றும் 1985) தேர்ந்தெடுக்கபட்டார். இவரது தாய் பிச்சை அம்மாள்.

கமராஜ் மடூரில் உள்ள அரசு ஆரம்ப பள்ளியில் பள்ளிப்படிப்பை முடித்து. பின்னர் உயர்நிலைப் பள்ளிப்படிப்பை சென்னையில் உள்ள சர் எம். சி. டி. எம் செட்டியார் மேல்நிலைப்பள்ளியில் முடித்தார். 1984 இல் மதராசு மருத்துவக் கல்லூரியில் சேர்ந்த இவர், 1989 இல் எம்.பி.பி.எஸ் பட்டம் பெற்ற மருத்துவராக ஆனார்.

பயிற்சி மருத்துவராக ஒரு ஆண்டு பணியாற்றியபின்னர், காமராஜ் 1992 இல் மதராஸ் மருத்துவக் கல்லூரியில் முதுகலை படிப்பில் சேர்ந்து, 1994 இல் பொது அறுவை மருத்துவத்தில் (எம்.எஸ்) முதுகலைப் பட்டம் பெற்றார். 1987 ஆம் ஆண்டில் கொல்கத்தாவில் மெக்ராத் இன்ஸ்டிடியூட் ஆப் லீடர்ஷிப் டிரெயினிங் நடத்திய மில்ட் லீடர்ஷிப் படிப்பையும் முடித்தார்.

அரசியல் வாழ்க்கை
----------------

அரசியலில் இவர் நுழைந்தது சுகாதாரத்துறையில் இவரது சமூகப் பணிகளின் இயல்பான நீட்சியாகும். மேலும் இவர் ஊரக இந்திய அறுவை மருத்துவ நிபுணர் சங்கத்தின் தீவிர உறுப்பினராக உள்ளார். அதிமுகவில், காமராஜ் மாவட்ட மருத்துவரணியின் செயலாளராக இருந்தார். விழுப்புரம் (கிழக்கு) மற்றும் கள்ளக்குறிச்சி மாவட்டத்தில் வசிப்பவர்களுக்கு மூன்று ஆண்டுகளாக இலவச மருத்துவ முகாம்களை ஏற்பாடு செய்ய உதவியதுடன், 2012 பெப்ரவரி 26 அன்று ஒரு பெரிய சுகாதார மற்றும் இரத்த தான முகாம், மற்றும் 2013 மார்ச் 3 அன்று இதய பரிசோதனை முகாம்களையும் நடத்தினார்.

2014 ஏப்ரல் பொதுத் தேர்தலில் கள்ளகுறிச்சி தொகுதியில் அதிமுக வேட்பாளராக காமராஜ் போட்டியிட்டு வெற்றிபெற்றார்.

மருத்துவர் க. காமராஜ் அதிமுக மக்களவை கட்சியின் செயலாளராக இருந்தார். மேலும் இவர் அதிமுக மக்களவை கட்சி கொறடாவாக இருந்தார்.

| பதவிக்காலம் | வகித்த பதவிகள் |
| --- | --- |
| 2014- | உறுப்பினர், பதினாறாவது மக்களவை
உறுப்பினர், சுகாதாரம் மற்றும் குடும்ப நலத்துக்கான நிலைக்குழு
உறுப்பினர், ஆலோசனைக் குழு, வெளிவிவகார அமைச்சகம் மற்றும் வெளிநாட்டு இந்திய விவகாரங்கள் |

வெளி இணைப்புகள்
---------------

* கல்லக்குரிச்சி தொகுதியில் இருந்து வேட்பாளர் பட்டியல் பரணிடப்பட்டது 2015-09-24 at the வந்தவழி இயந்திரம்
**பதால பூதேவி** (Padala Bhudevi) இந்தியாவைச் சேர்ந்த இவர், தனது சவாரா சமூகப் பெண்களை தொழில்முனைவோராவதற்கும், அவர்களது குடும்ப உணவை மேம்படுத்தவும் உதவுகிறார். 2020 மார்ச்சில் இவருக்கு நாரி சக்தி விருது வழங்கப்பட்டது.

வாழ்க்கை
--------

பூதேவி ஆந்திராவின் விசாகப்பட்டினத்தின் சீதாம்பேட்டை பகுதியில் வசிக்கும் சவாரா பழங்குடி சமூகத்தைச் சேர்ந்தவர்.  இவர் தனது பதினொரு வயதில் திருமணம் செய்து கொண்டார். விரைவில் மூன்று மகள்களைப் பெற்றார். இவர் தனது புதிய குடும்பத்தினரால் மனரீதியாகவும், உடல் ரீதியாகவும் துன்புறுத்தப்பட்டார். இவரது கணவர் இவரை விட்டு வெளியேறினார். பின்னர், "ஆதிவாசி விகாஸ் அறக்கட்டளை"யை நடத்தி வந்த தனது தந்தையுடன்  சேர்ந்து 1984இல் அவருக்கு உதவ ஆரம்பித்தார்.  2000 ஆம் ஆண்டில் ஒரு தொழிலாளியாக பணிபுரிந்தார்.

 பதால பூதேவி நாரி சக்தி விருதைப் பெறுகிறார்

தொழில் முனைவோராக
----------------

2013 ஆம் ஆண்டில் நெதர்லாந்து மற்றும் சீனாவுக்குச் சென்று அவர்களின் பயிரிடும் முறையைக் கொண்டு தங்கள் நிலங்களை மேம்படுத்துவது பற்றி ஆராய்ந்தார்.  தற்போது இவர் இரண்டு நிறுவனங்களின் இயக்குநராக உள்ளார். ஒன்று தானியத்தை கையாளவும், மற்றொன்று விவசாயிகள் தங்கள் உற்பத்தியை செய்யவும் உதவுகிறது.  இவர் "ஒருங்கிணைந்த பழங்குடியினர் மேம்பாட்டு நிறுவனத்துடன்" (ஐ.டி.டி.ஏ) பணிபுரிந்தார். மேலும் பெண்கள் மற்றும் குழந்தைகளின் உணவை மேம்படுத்த அவர்களுக்கு உதவி வருகிறார்.

விருது
------

இவரது பணியினை அங்கீகரித்து மார்ச் 2020 இல் இவர் இந்தியாவில் பெண்களுக்கான மிக உயர்ந்த விருதான நாரி சக்தி விருதினை இந்தியக் குடியரசுத் தலைவர் ராம் நாத் கோவிந்திடமிருந்து பெற்றார்.  இவ்விழாவில், பிரதமர் நரேந்திர மோதி பெண்கள் மற்றும் விதவைகளுக்கு ஒரு தொழில்முனைவோராக எப்படி இருக்க வேண்டும் என்பதற்கு முன்மாதிரியாக செயல்படுவதை பாராட்டினார்.

மேற்கோள்கள்
-----------

1. 1 2  "PM Modi praises 'Nari Shakti Puraskar' awardee Padala Bhudevi for her efforts". *ANI News* (ஆங்கிலம்). 2020-04-04 அன்று பார்க்கப்பட்டது.
2. 1 2  Rao, Madhu (2020-03-08). "Who is Padala Bhudevi, helped tribal women of Andhra in developing entrepreneurship". *www.indiatvnews.com* (ஆங்கிலம்). 2020-04-04 அன்று பார்க்கப்பட்டது.
3. 1 2 3  "Nari Shakti Puraskar for AP woman Padala Bhudevi from Srikakulam". *Deccan Chronicle* (ஆங்கிலம்). 2020-03-08. 2020-04-04 அன்று பார்க்கப்பட்டது.
4. ↑  "Padala Bhudevi receives Nari Shakti Puraskar". *Devdiscourse* (ஆங்கிலம்). 2020-04-04 அன்று பார்க்கப்பட்டது.
**இந்தோனேசியக் குட்டை துடுப்பு விலாங்கு** (*Indonesian shortfin eel*)(*ஆங்குயிலா பைகோலர் பைகோலர்*) என்பது ஆங்கிலிடே குடும்பத்தின் *ஆங்குயில்லா* பேரினத்தைச் சேர்ந்த விலாங்கு மீன் துணைச்சிற்றினமாகும். இது இந்தியப் பெருங்கடல் மற்றும் மேற்கு அமைதிப் பெருங்கடலின் வெப்பமண்டல கடலோரப் பகுதிகள் முழுவதும் காணப்படுகிறது.

இந்த துணையினத்தின் பொதுவான பழக்கவழக்கங்கள், உணவு முறை மற்றும் குணாதிசயங்கள் பேரினப் பண்புகளைக் கொண்டது. இந்த சிற்றினம் 1.2 மீட்டர் நீளம் வரை வளர்கிறது. இதனுடைய ஆயுட்காலம் 20 ஆண்டுகள் வரை இருக்கலாம். முதுகெலும்பு துடுப்பு மென்மையான கதிர்கள் 240-250 வரையும், குத துடுப்பு மென்மையான கதிர்கள் 200-220 வரையும், முதுகெலும்புகள் 105 முதல் 109 வரையும் காணப்படும். இந்த மீனின் அடிப்பகுதி வெளிறிய நிறத்துடனும் மேல் பகுதி ஆலிவ்/நீலம்-பழுப்பு நிறத்தில் காணப்படும். இது பசிபிக் குட்டை துடுப்பு விலாங்கு, *ஆங்குயிலா அப்சுகுரா*வினை ஒத்துக் காணப்படும்.

மேற்கோள்கள்
-----------

1. ↑  "{{{genus}}} {{{species}}}". *FishBase*. Ed. Ranier Froese and Daniel Pauly. June 2006 version. N.p.: FishBase, 2006.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3644184
* GBIF: 7193268
* iNaturalist: 125919
* என்.சி.பி.ஐ: 61125
* WoRMS: 223862

 |
கழார் என்பது சங்ககாலத்தில் சிறப்புற்றிருந்த ஊர்களில் ஒன்று. கழை என்னும் சொல் மூங்கிலைக் குறிக்கும். ஆற்றோரம் மூங்கில் புதர் இருந்த ஆற்றுத்துறை கழார் (கழை ஆர்ந்திருந்த இடம்) எனப்பட்டது. 

சங்கப் பாடல்கள் பலவற்றில் இந்த ஊர் சிறப்பித்துப் பேசப்படுகிறது.

கழாரில் நீச்சல் விழா
--------------------

* நீச்சல் நடனம் Synchronized Swimming

கழார்த்துறையில் ஆட்டனத்தி புனலாடினான். அப்போது அவன் தன் ஆற்றலை வெளிப்படுத்தி பல சாகசங்களைச் செய்து காட்டினான். அவற்றை அரசன் கரிகாலன் கண்டு களித்தான். ஆட்டனத்திக்கும், காவிரி என்பவளுக்கும் இடையில் நடந்த நீச்சல்நடனப் போட்டிக்கு நடுவராகவும் விளங்கினான்.

இன்னிசை முழங்கிற்று. ஆட்டனத்தி தன் காலில் அணிந்திருந்த கழல் நீருக்கு வெளியே தெரியும்படி புரட்டிக் காட்டினான். வயிற்றிலிருந்த பொலம்பாண்டில் மணி ஒலிக்கும்படி தன் உடம்பையே நீளவாக்கில் உருட்டிக் காட்டினான்.

கழார் முறையீட்டு மன்றம்
-----------------------

கழார் நகரைத் தலைநகராகக் கொண்டு மத்தி என்னும் அரசன் ஆண்டுவந்த காலத்தில் மக்கள் முறையீடு செய்துகொள்ளும் வழக்குமன்றம் ஒன்று இருந்தது. பரத்தையைப் பிரிந்து மனை திரும்பிய தலைவனைத் தலைவி அவனை வீட்டிற்குள் நுழைய விடவில்லை. ‘இனி அவ்வாறு செய்யமாட்டேன்’ என்று தலைவியிடம் கெஞ்சுகிறான். அவன் தன் வாக்குறுதியை உறுதிப்படுத்திக்கொள்ளக் கழார் ‘நல்லோர் நல்லோர்’ கூடும் மன்றத்தில் முறையிட்டுக்கொள்ளுமாறு தலைவி கூறித் தலைவனை அனுப்பிவிடுகிறாள்.

கழார் சோற்று மன்றம் (அன்னதானச் சத்திரம்)
----------------------------------------

கழாஅர் எனப்பட்ட இவ்வூர் வெல்போர்ச் சோழர் ஆட்சிக்கு உட்பட்டிருந்தது. அங்குக் கட்டுக்கடங்காப் பெருஞ்சோறு சமைத்து வந்தவர்களுக்கெல்லாம் கொடையாக வழங்கப்பட்டது. ‘விடக்கு’ என்னும் கறிக்குழம்புப் பிரியாணி வழங்கப்பட்டது. பெருங்காற்று வீசிப் பறக்க முடியாத காலத்தில் அங்கு இருந்த மாசில்லாத மரத்தில் காக்கைகள் அமர்ந்திருந்து அவர்கள் இடும் பலிச்சோற்றை உண்ணுமாம். - கழார்க் கீரன் எயிற்றியார் - நற்றிணை 281
மத்தி அரசன் ஆண்டுவந்த இந்தக் கழார் போன்றது தலைவியின் இளமை என்கிறார் புலவர். அங்குள்ள தாமரைப் பொய்கையில் வள்ளைக் கொடிகளை அறுத்துக்கொண்டு வாளைமீன்களை மேய்ந்த நீர்நாய் அங்குள்ள பிரம்புமுள் புதரில் பதுங்கிக்கொள்ளுமாம்.

கழார் அரசன் மத்தி
-----------------

கழார் முன்துறை ‘பரதவர் கோமான் பல்வேல் மத்தி’க்கு உரியது. 

கழார்ப் பெருந்துறையில் ஆட்டனத்தியும், காவிரி என்பவளும் சேர்ந்து நீராடினர். ஆட்டனத்தியின் அழகினை விரும்பிய காவிரி தன் கூந்தலில் மறைத்து அவனை ஆற்றோடு இழுத்துச் சென்றாள். அப்போது காவிரியை ஆறு அடித்துச் சென்றுவிட்டது. ஆட்டனத்தி கரையில் ஒதுக்கப்பட்டுக் கிடந்தான். மருதி என்பவள் அவனைக் காப்பாற்றி அவனோடு வாழ்ந்துவந்தாள். 

(ஆதிமந்தி என்பவள் அரசன் கரிகாலன் மகள்.) அவள் ஆட்டனத்தியைக் காதலித்தாள். காதலன் ஆட்டனத்தியைக் காவிரியாறு கொண்டுசெல்லவில்லை என உறுதியாக நம்பினாள். ஊர் ஊராகத் தேடிக்கொண்டு ஆற்றோரமாகச் சென்றாள். உண்மை தெரிந்துகொண்ட மருதி ஆட்டனத்தியை ஆதிமந்தியிடம் ஒப்படைத்துவிட்டுத் தான்மட்டும் கடலில் விழுந்து தன்னை மாய்த்துக்கொண்டாள்.

அடிக்குறிப்பு
-------------

1. ↑  காவிரி ஆற்றுப் படுகையில் காவிரியிலிருந்து பிரியும் ஆறுகள் பல. அவை வெள்ளம் வராத காலத்தில் மணல் வாரித் தூய்மை செய்யப்படும். அப்போது காவிரியின் ஊற்றுநீர்க் கழிவு இந்தக் கழார் ஆற்றில் திருப்பி விடப்படும். கழிவு திருப்பி விடப்பட்ட ஆறு கழார். இந்தக் கழார்ஆறு பிரியுமிடத்தில் இருந்த ஊர் கழார் எனக் கருதுதலும் ஒருவகை மொழியியல் கண்ணோட்டம்.
2. ↑  பரணர் – அகம் 376
3. ↑  ஓரம்போகியார் - ஐங்குறுநூறு 61
4. ↑  பரணர் – அகம் 5
5. ↑  பரணர் – அகம் 226
6. ↑  பரணர் – அகம் 222, 376,
**கஸ்தூரி கோபாலன்** (*K. Gopalan*) (8 நவம்பர் 1890 - 9 டிசம்பர் 1974) ஓர் இந்திய வெளியீட்டாளர் ஆவார். இவர் கஸ்தூரி & சன்ஸ் என்ற வெளியீட்டு நிறுவனத்தை நிறுவினார். இது தி இந்து என்ற பத்திரிக்கையை வெளியிடுகிறது.

ஆரம்ப கால வாழ்க்கை
------------------

கோபாலன், கோயம்புத்தூரில் 1890 நவம்பர் 8 ஆம் தேதி கும்பகோணத்தைச் சேர்ந்த எஸ். கஸ்தூரி ரங்க ஐயங்கார் என்ற வழக்கறிஞருக்கு இளைய மகனாகப் பிறந்தார். கஸ்தூரி ரங்க ஐயங்கார் தஞ்சை மாவட்டத்தைச் சேர்ந்த ஒரு புகழ்பெற்ற வைணவ பிராமண குடும்பத்தைச் சேர்ந்தவர். கஸ்தூரி சீனிவாசன் இவரது மூத்த சகோதரர்

தொழில்
------

சீனிவாசன், ஏ. இரங்கசாமி ஐயங்காரும் சீ. இரங்கசாமி ஐயங்காரும் தி இந்து பத்திரிக்கையை வெளியிடுவதில் ஈடுபட்டிருந்தாலும், கோபாலன் கஸ்தூரி அண்ட் சன்ஸ் விவகாரங்களை நிர்வகித்தார். இது செய்தித்தாள், ஸ்போர்ட் அன்ட் பாஸ்டைம், பிரண்ட்லைன், துடுப்பாட்ட ஆண்டு புத்தகம் போன்ற பத்திரிகைகளையும் வெளியிட்டது.

இறப்பு
------

ஐந்து தசாப்தங்களுக்கும் மேலாக வெளியீட்டாளராக பணியாற்றிய கோபாலன் 1974 திசம்பரில் தனது 84 வயதில் இறந்தார்.

தனிப்பட்ட வாழ்க்கை
------------------

கோபாலன் இரங்கநாயகி என்பவரை மணந்தார். இவர்களுக்கு இரண்டு மகன்கள் இருந்தனர். அவர்கள் இருவரும் தி இந்து குழுமத்தில் பணியாற்றினர்.

இதையும் காண்க
-------------

* எ. இரங்கசுவாமி ஐயங்கார்
* சௌ. பார்த்தசாரதி
* கஸ்தூரி பாலாஜி
* கோ. நரசிம்மன்
* கோபாலன் கஸ்தூரி
* மு. வீரராகாவாச்சாரியார்
* எஸ். கஸ்தூரி ரங்க ஐயங்கார்
* சீ. இரங்கசுவாமி ஐயங்கார்
* சீ. இரங்கராஜன்
* கஸ்தூரி சீனிவாசன்

மேற்கோள்கள்
-----------